Νίκος Παπαδημάτος

Ο Νίκος Παπαδημάτος είναι Έλληνας ιατρός και πολιτικός. Έχει διατελέσει Βουλευτής Αχαΐας με τη Νέα Δημοκρατία.

Βιογραφικά Στοιχεία
Ο Νίκος Παπαδημάτος γεννήθηκε στην Πάτρα το 1951. Το 1969 αποφοίτησε από το Α' Γυμνάσιο Αρρένων Πατρών και εισάγεται στην Ιατρική Σχολή του Πανεπιστημίου Αθηνών, από όπου και λαμβάνει το Πτυχίο της Ιατρικής. Η Μεταπολίτευση, τον βρίσκει φοιτητή Ιατρικής και αμέσως μετά την ανακοίνωση της ίδρυσης της Νέας Δημοκρατίας από τον Κωνσταντίνο Καραμανλή, συμμετέχει στον πυρήνα της Νεολαίας, η οποία ιδρύει την ΟΝΝΕΔ τον Οκτώβριο του 1974. Στο πρώτο όργανο Διοίκησης της ΟΝΝΕΔ, συμμετέχει ως Υπεύθυνος ΟΝΝΕΔ Πελοποννήσου ενώ ακολούθως το 1975, ορίζεται από τον Πρόεδρο της ΝΔ στην 5μελή Εκτελεστική Επιτροπή της Οργάνωσης Νέων του κόμματος, αναλαμβάνοντας κατά καιρούς, μεταξύ άλλων, Υπεύθυνος Φοιτητικού, Υπεύθυνος Επαρχιακού, Υπεύθυνος Δημοσίων Σχέσεων, Υπεύθυνος Αγροτικού και Υπεύθυνος Οικονομικού της ΟΝΝΕΔ. Παράλληλα ανέπτυξε συνδικαλιστική δράση στην Ιατρική Σχολή, με την εκλογή του στο Διοικητικό Συμβούλιο του Συλλόγου Φοιτητών Ιατρικής Αθηνών αλλά και στην Εθνική Φοιτητική Ένωση Ελλάδος. Το 1976, ιδρύεται η ΔΑΠ-ΝΔΦΚ της οποίας αποτελεί ιδρυτικό μέλος. 

Το 1979 μετακομίζει στην πόλη της Πάτρας και από τότε δραστηριοποιείται επαγγελματικά και πολιτικά σε αυτή. Από το 1983, ασκεί την Μαιευτική-Γυναικολογία ως ελεύθερος επαγγελματίας, διατηρώντας ιδιωτικό ιατρείο στην πόλη της Πάτρας. Ως Μαιευτήρας-Γυναικολόγος εκλέγεται διαδοχικά στο Σύλλογο των Νοσοκομειακών Ιατρών Ε.Ι.Ν.Π.Ι.Σ, στον Ιατρικό Σύλλογο Πατρών, στο Διοικητικό Συμβούλιο του Πανελληνίου Ιατρικού Συλλόγου αλλά και στο Διοικητικό Συμβούλιο της Ένωσης Μαιευτήρων-Γυναικολόγων Ελλάδος (ΕΝΜΕΓΕ).

Από την επιστροφή του στην Πάτρα και για δώδεκα χρόνια διετέλεσε μέλος της Νομαρχιακής Διοικούσας Επιτροπής της Νέας Δημοκρατίας στον Νομό Αχαΐας, με διάφορες αρμοδιότητες. Το 1983, με απόφαση του τότε Προέδρου του κόμματος Ευάγγελου Αβέρωφ ορίζεται Τομεάρχης του κόμματος για τους Νομούς Μεσσηνίας, Ζακύνθου και Αρκαδίας, διατηρώντας τη θέση αυτή για ένα έτος. 

Το 1991, προχωράει στην ίδρυση ενός Ιδιωτικού Ιατρικού Διαγνωστικού Κέντρου σε Πάτρα και Αίγιο, παρέχοντας κυρίως διαγνωστικές υπηρεσίες. 

Στις Βουλευτικές εκλογές του 2007, εκλέγεται Βουλευτής Αχαΐας με το κόμμα της Νέας Δημοκρατίας. Στις Εθνικές Εκλογές του 2009, έθεσε εκ νέου υποψηφιότητα, με τη Νέα Δηομρατία, χωρίς να κατορθώνει να εκλεγεί. Στις Εκλογές του 2012, δεν έθεσε υποψηφιότητα. 

Από το 2012 είναι Διευθυντής της Μαιευτικής-Γυναικολογικής Κλινικής του Γενικού Νοσοκομείου Αμαλιάδας, μέχρι την συνταξιοδότησή του, στις 31 Δεκεμβρίου 2018.

Τον Ιούλιο του 2012, προσχωρεί στο κόμμα των Ανεξαρτήτων ΕλλήνωνΑνεξάρτητοι Έλληνες : Ανακοίνωσαν συνεργασία με Νίκο Παπαδημάτο. Στις 5 Ιουλίου 2013, προσχωρεί στο νεοϊδρυθέν κόμμα Νέα ΜΕΡΑ του Χρήστου ΖώηΠάτρα: Ο πρώην βουλευτής της Ν.Δ. Νίκος Παπαδημάτος προσχωρεί στη «Νέα ΜΕΡΑ». 

Στις Αυτοδιοικητικές Εκλογές του 2014, ανακοίνωσε την υποψηφιότητά του για τη θέση του Περιφερειάρχη Δυτικής ΕλλάδαςΔυτική Ελλάδα: Υποψήφιος Περιφερειάρχης ο Νίκος Παπαδημάτος, την οποία λίγο μετά απέσυρεΔυτ. Ελλάδα: Αποσύρει την υποψηφιότητά του για την Περιφέρεια ο Νίκος Παπαδημάτος.

Στις Εθνικές Εκλογές του 2015, προσχωρεί εκ νέου στο κόμμα της Νέας Δημοκρατίας και με γραπτή δήλωσή του στηρίζει τον τότε πρόεδρο του κόμματος Ευάγγελο Μεϊμαράκη εν όψει των Εθνικών ΕκλογώνΝίκος Παπαδημάτος: Μαζί με τον Βαγγέλη Μεϊμαράκη στην μάχη για την πατρίδα.

Στις Αυτοδιοικητικές Εκλογές του 2019, ανακοινώθηκε η υποψηφιότητά του για τον Δήμο Πατρέων, με το επίσημη στήριξη του κόμματος της Νέας Δημοκρατίας, μετά από συνάντηση και με τον πρόεδρο του κόμματος Κυριάκο ΜητσοτάκηΠάτρα: Με επίσημη στήριξη της Ν.Δ ο Νίκος Παπαδημάτος, υποψήφιος για τον δήμο.

Είναι παντρεμένος με την Δασκάλα Κλεάνθη- Άννα Τσίχλη, η οποία κατάγεται από τη Χίο, με την οποία απέκτησε δύο γιους: τον ιατρό ακτινολόγο Παναγιώτη και τον δικηγόρο Ορέστη.

Παραπομπές

Παπαδημάτος
Παπαδημάτος
Παπαδημάτος Νίκος